Այսօրվա հիմնական վկան լիբանանահայ Վիգեն Թանաշյանն էր։ Նա պնդել է, որ որևէ կապ չունի «Հիմնադիր խորհրդարան» նախաձեռնության հետ, որի ղեկավարներից մեկը Ժիրայր Սեֆիլյանն է։ Թանաշյանի խոսքով՝ նա միայն հետևել է նրանց Ֆեյսբուքում։ Վկան Հայաստան է տեղափոխվել 2013 թվականին և, քանի որ չի ունեցել ծանոթներ, փորձել է ընկերներ ձեռք բերել։ Նա «լայքել է» «Հիմնադիր խորհրդարանի» էջը, բայց հետագայում «զգացել է», որ այդ կառույցը քաղաքական է, և քանի որ ինքը քաղաքականություն չի սիրում, դուրս է եկել «Հիմնադիր խորհրդարանի» էջից։